“Jam Night อะไรก็ช่าง (ชุ่ย)” ทุ่มสุดตัว รวมคนฝีมือจัดจ้านไว้เวทีเดียว “Soul After Six, The Pakinson,The TOYS”ใส่พลังเต็มร้อย ปล่อยเต็ม ไม่มีกั๊ก!!! เป็นคอนเสิร์ตที่มีกลิ่นอายของความเหนือชั้น เมื่อค่าย “whattheduck” ร่วมมือกับ “Jameson” เอาใจคอเพลงที่รักดนตรีทุกรุ่น ในคอนเสิร์ต“Jam Night อะไรก็ช่าง(ชุ่ย)”จากไอเดียเหนือชั้น ที่ต้องการรวมตัวศิลปินฝีมือจัดจ้านแนว “Soul(โซล)”3 รุ่น 3 อารมณ์ระดับประเทศ มาแจมกันบนเวทีเดียว เริ่มจากวงรุ่นใหญ่ที่มีเพลงฮิตติดหูมากมาย “Soul After Six(โซล อาฟเตอร์ซิกส์)”ต่อด้วยวงรุ่นน้องที่มีแนวดนตรีชัดเจน“The Pakinson(เดอะพาร์กินสัน)”และรุ่นเล็กฝีมือไม่ธรรมดาอย่าง “The TOYS (เดอะทอยส์)” จะมารวมตัวกัน สลับสับเปลี่ยนกันขึ้นมาโชว์ความสามารถทางดนตรีให้ได้ชมกันสดๆ ในวันศุกร์ที่ 29 กันยายน 2560 สถานที่ อาเหนกป้าสง ช่างชุ่ยแหล่งรวมตัวของคนรักศิลปะกับดนตรีแห่งใหม่…เหล่าแฟนคลับ นักดนตรี ที่หลงรักในเสียงเพลง ไม่ควรพลาด!!! “The Pakinson”ตัวแทนเล่าให้ฟังถึงคอนเสิร์ตสุดพิเศษในครั้งนี้ว่า“พวกเราตั้งใจทำให้ไม่เหมือนทุกครั้งที่ผ่านมา เอาแบบเดาไม่ได้ว่าจะขึ้นเพลงอะไรจบเพลงนี้แล้วจะต่อเพลงอะไรปิดท้ายยังไง ตั้งใจคิดใหม่ทั้งหมดอยากให้ตลอดคอนเสิร์ตเป็นช่วงเวลาที่สนุกต่อเนื่องมากที่สุด ผมว่าพี่ๆวง “Soul After Six”และ “The TOYS” ก็คงเตรียมความพิเศษครั้งนี้อยู่ ส่วนจะมีเซอร์ไพรส์อะไรรึเปล่านั้น ไปเจอกันหน้างานนะครับ” สำหรับผู้ที่สนใจมาเป็นส่วนหนึ่งของคอนเสิร์ต“Jam Night อะไรก็ช่าง (ชุ่ย)”จำหน่ายบัตรแล้ววันนี้ที่ “Event Pop”ราคาบัตร Regular 800 บาท เท่านั้น!!!งานนี้ขอจำกัดผู้ที่มีอายุ 20 ปีขึ้นไปหรือสามารถติดตามข้อมูลข่าวสาร ความเคลื่อนไหวเพิ่มเติมได้ที่ Facebook FanpageWhattheduck